CELEX: 62017TA0201
Language: fi
Date: 2019-02-12 00:00:00
Title: asia T-201/17: Unionin yleisen tuomioistuimen tuomio 12.2.2019 — Printeos v. komissio [Sopimussuhteen ulkopuolinen vastuu — Kilpailu — Kartellit tai muut yhteistoimintajärjestelyt — Päätös, jossa todetaan SEUT 101 artiklan rikkominen — Sakot — Tuomio, jolla päätös kumotaan osittain — Sakon pääoman palauttaminen — Viivästyskorko — Sellaisen oikeussäännön, jolla annetaan yksityisille oikeuksia, riittävän ilmeinen rikkominen — Syy-yhteys — Vahinko — SEUT 266 artikla — Delegoidun asetuksen (EU) N:o 1268/2012 90 artiklan 4 kohdan a alakohdan toinen virke]

1.4.2019   
            
            
               FI
            
            
               Euroopan unionin virallinen lehti
            
            
               C 122/15
            
         
      Unionin yleisen tuomioistuimen tuomio 12.2.2019 — Printeos v. komissio
      (asia T-201/17) (1)
      
      (Sopimussuhteen ulkopuolinen vastuu - Kilpailu - Kartellit tai muut yhteistoimintajärjestelyt - Päätös, jossa todetaan SEUT 101 artiklan rikkominen - Sakot - Tuomio, jolla päätös kumotaan osittain - Sakon pääoman palauttaminen - Viivästyskorko - Sellaisen oikeussäännön, jolla annetaan yksityisille oikeuksia, riittävän ilmeinen rikkominen - Syy-yhteys - Vahinko - SEUT 266 artikla - Delegoidun asetuksen (EU) N:o 1268/2012 90 artiklan 4 kohdan a alakohdan toinen virke)
      (2019/C 122/17)
      Oikeudenkäyntikieli: espanja
      
         Asianosaiset
      
      
         Kantaja: Printeos SA (Alcalá de Henares, Espanja) (edustajat: asianajajat H. Brokelmann ja P. Martínez-Lage Sobredo)
      
         Vastaaja: Euroopan komissio (asiamiehet: F. Dintilhac ja F. Jimeno Fernández)
      
         Oikeudenkäynnin kohde
      
      Ensisijaisesti SEUT 268 artiklaan perustuva vaatimus korvata vahinko, joka aiheutui siitä, että komissio kieltäytyi maksamasta kantajalle viivästyskorkoa sen sakon pääomasta, joka palautettiin sen seurauksena, että [SEUT] 101 artiklan ja ETA-sopimuksen 53 artiklan mukaisesta menettelystä (AT.39780 — Kirjekuoret) 10.12.2014 annettu komission päätös C(2014) 92 95 final kumottiin 13.12.2016 annetulla tuomiolla Printeos ym. v. komissio (T-95/15, EU:T:2016:722), ja toissijaisesti SEUT 263 artiklaan perustuva vaatimus kumota 26.1.2017 tehty komission päätös, jolla kieltäydyttiin tästä palauttamisesta
      
         Tuomiolauselma
      
      
                  1)
               
               
                  
                     Euroopan unionin, jota edustaa Euroopan komissio, on korvattava Printeos, SA:lle siitä aiheutunut vahinko, ettei kyseiselle yritykselle maksettu 184 592,95 euron suuruista summaa, joka oli SEUT 266 artiklan ensimmäisen kohdan nojalla maksettava sille 9.3.2015–1.2.2017 kertyneenä viivästyskorkona 13.12.2016 annetun tuomion Printeos ym. v. komissio (T 95/15) mukaisesti.
                  
               
            
                  2)
               
               
                  
                     Edellä 1 kohdassa tarkoitettuun korvaukseen lisätään tämän tuomion julistamispäivästä alkaen korvauksen täysimääräiseen maksamiseen asti viivästyskorko, jonka määrä määräytyy Euroopan keskuspankin (EKP) pääasiallisissa jälleenrahoitusliiketoimissaan soveltaman korkokannan, korotettuna 3,5 prosenttiyksiköllä, mukaan.
                  
               
            
                  3)
               
               
                  
                     Kanne hylätään muilta osin.
                  
               
            
                  4)
               
               
                  
                     Komissio velvoitetaan korvaamaan oikeudenkäyntikulut.
                  
               
            
         (1)  EUVL C 168, 29.5.2017.